

**SR**

Поштовани/Поштована,

Европски економски и социјални комитет (ЕЕСК) организује 11. догађај **„Твоја Европа, твој глас”**, који ће бити одржан **у Бриселу, 19-20. марта 2020**.

Као део догађаја [„Твоја Европа, твој глас”](https://www.eesc.europa.eu/yeys2020) (ТЕТГ), 33 школе (из 28 држава чланица ЕУ и пет земаља кандидата за чланство у ЕУ) ће бити позване да у Бриселу учествују у дебати о једној актуелној теми која се тиче младих.

ТЕМА

Наслов предстојећег догађаја је**„Наша клима, наша будућност!” и омогућиће младима да искажу своју забринутост у вези с климатским променама.**

Овогодишњи догађај Твоја Европа, твој глас ће бити одржан у виду имитације конференције Уједињених нација о климатским променама: од ученика ће се тражити да представљају једну земљу и преговарају једни с другима како би осмислили препоруке за заустављање климатских промена.

Те препоруке ће бити прослеђене међународним креаторима политика у вези са заштитом животне средине и о њима ће се током године расправљати на конференцијама широм Европе.

Током догађаја Твоја Европа, твој глас, ученици ће бити и у контакту с међународним организацијама младих које ће им помоћи да те препоруке формулишу у практичне мере и изразе своје мишљење.

Ако је ваша институција средња школа, било ког типа, у једној од 28 држава чланица или једној од пет земаља кандидата, **пошаљите** [**пријаву**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **за учешће на догађају Твоја Европа, твој глас 2020**.

Школе ће бити изабране жребом, а победници ће провести **два дана** у Бриселу.

КО

Ако ваша школа буде изабрана, на догађај можете послати **три ученика** који иду у претпоследњи разред у пратњи једног наставника. Европски економски и социјални комитет ће покрити трошкове путовања, смештаја и оброка сервираних током догађаја.

Они ће упознати ученике из других земаља, с којима ће моћи да размене мишљења и израде планове за решавање проблема у вези с темама које се тичу Европске уније. Ово им је јединствена прилика да стекну боље разумевање начина на који ЕУ функционише и да учествују у дебати скупштинског типа у мултикултуралном окружењу.

ЈЕЗИК

Сви поступци ће бити на енглеском језику.

ПРИПРЕМА

Чланови Европског економског и социјалног комитета ће знатно раније посетити сваку изабрану школу како би припремили ученике за дебате у Бриселу.

Пре тих посета, школама ће бити послана документација и наставни материјал.

ВИШЕ ИНФОРМАЦИЈА

На [нашој интернет страници](https://www.eesc.europa.eu/en/agenda/our-events/events/your-europe-your-say-2020) ћете пронаћи детаљан опис догађаја, видео-снимак догађаја Твоја Европа, твој глас из 2019, образац за регистрацију путем интернета, правила и све потребне практичне информације.

РОК

[**Рок за пријаве је 18. новембар 2019.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

С радошћу вас очекујемо у Бриселу!

Срдачан поздрав,

Исабел Кањо Агилар

Потпредседница ЕЕСК за комуникацију

  ****